
Uanmeldt pædagogisk tilsyn i Børnehaven Mariehøj 
Dato:  22.6.2026
Konsulent: Kari Røpke Olfert

Der gøres opmærksom på, at observationerne er et øjebliksbillede af en hverdag, som kan se anderledes ud på et andet tidspunkt.

	Tidligere UDVIKLINGSPUNKTER/ ANMÆRKNINGER  
	Tegn på forandring - status
	Nye udviklings punkter/anmærkninger
	Konklusion – hvad skal der arbejdes videre med?

	
Understøttelse af medhjælpernes relationer til børnene og forståelse af børnenes udtryk
	Ved dette tilsyn var det tydeligt, at medhjælperne havde modtaget undervisning i den pædagogiske tilgang til børn og relationen barn voksen. Det kom til udtryk ved medhjælpere, der fremstod mere sikre i pædagogisk praksis og nærværende, relevante og understøttende i relationen til børnene.
	
	

	Indendørs indretning
· Hvordan kan vi inddrage børneperspektivet i vores indretning? 
· Hvordan kan vi skabe tydelige legezoner til de stunder, hvor vi er indendørs, med særligt fokus på mulighederne for plads til og understøttelse af rolleleg?
· Hvordan kan vi arbejde med de visuelle udtryk i indretningen som et udviklingspunkt?
	Dette punkt blev ikke gennemgået ved dette tilsyn, da al aktivitet foregik udenfor i haven og på legepladsen. Udendørsområdet giver mulighed for alsidig leg og aktivitet. Her kan I dog sagtens tænke understøttelse af rollelegen ind i forhold til rekvisitter eller andet, der kan understøtte børnenes lege.
	Hav fokus på understøttelse af børnenes rolleleg, ude og inde, både i forhold til lege rammer og rekvisitter, men også i understøttelse fra de voksne ved deltagelse i legen.
	Understøttelse af børnenes rollelege

	Forældresamarbejdet:

For at understøtte det løbende forældresamarbejde anbefales det, at der skabes en tydeligere systematik i dialogen med alle forældre, og i brugen af tavlen i børnehaven til formidling af dagens gang og aktiviteter.
	Dette blev ikke gennemgået ved det uanmeldte tilsyn
	
	

	Refleksions og evalueringskultur:

· Hvordan giver I hinanden feedback, når det opleves at praksis skal justeres?
· Hvordan får I sat rammerne omkring et professionelt læringsfællesskab?
· -Hvordan kan I belyse den pædagogiske faglighed som ligger hos hvert enkelte medarbejdere, så den kan blive til vidensdeling i personalegruppen?
· -Hvordan kan I bruge faglig feedback til en positiv udvikling af egen og fælles praksis.


	Dette blev ikke gennemgået ved det uanmeldte tilsyn
	
	

	

	
	Børn i udsatte positioner.

Der blev dette tilsyn observeret enkelte børn, der havde udfordringer med at finde de rigtige strategier for at indgå i leg med andre, når de voksne ikke organiserede legen el. aktiviteten.

Derfor sættes der et nyt udviklingspunkt med fokus legestrategier:

Understøt gerne børnene med voksen deltagelse i rolleleg.

Understøt børnene med at øve legesætninger, som kan hjælpe dem ind i leg med andre børn.

Understøt børnene i at lære at være i konflikter med andre børn, og bruge relevante strategier til konfliktløsning.

Understøt gerne de børn der er stærke i legestrategier, til at åbne op for og tage imod de børn, der er i gang med at øve sig.


	Legestrategier

	Konklusion på observationer/samtale:

Som ved det ordinære tilsyn i vinters, giver det uanmeldte tilsynet et indtryk af, at Mariehøj er et rart sted, hvor børn kan få lov til at følge deres lyst til leg. Der er et liv af børn, der er deltagende og nysgerrige på dagens program. Ved dette tilsyn var der sygdom blandt personalet, hvilket betød at der ikke var mulighed for tur ud af huset, og at alle børn var hjemme i børnehaven. Men på samme vis, som ved det tidligere tilsyn, blev børn mødt af en tydelig og genkendelig struktur, dog med den forskel, at al aktivitet foregik udenfor grundet dejligt sommervejr. Børnene blev også delt op i mindre grupper ved formiddagens planlagte aktiviteter. Både under den planlagte del af formiddagen, og den del, hvor børnene legede ud fra egne initiativer, blev de mødt af nærværende og omsorgsfulde voksne, der understøttede dem i leg og relationer.

